stanford-oval/wikipedia huggingface dataset:
שי ברוש
הערות שוליים

↑  מייק אלדר, שייטת 13, עמוד 573
↑  רן אדליסט, ‏מטעני הכאב: לא מארב ולא כשל מזל"ט. אסון השייטת נבע ממחדל מבצעי, באתר מעריב אונליין, 16 באפריל 2017
↑  רן אדליסט, ‏מטעני הכאב: לא מארב ולא כשל מזל"ט. אסון השייטת נבע ממחדל מבצעי, באתר מעריב אונליין, 16 באפריל 2017
↑  נעמה סיקולר, עיכוב בהחלטה על מינויו של שי ברוש ליו"ר תעש, באתר כלכליסט, 30 ביוני 2010
↑  פרוטוקול הוועדה לבחינת מדיניות משק הגז הטבעי בישראל, 23 בינואר 2012, באתר משרד האנרגיה
↑  אלי סניור, פרשת הצוללות: מפקד השייטת לשעבר שנעצר - שי ברוש, באתר ynet, 5 בספטמבר 2017
↑  אלי סניור ואיתי שיקמן, פרשת הצוללות: תשתית ראייתית נגד שישה מעורבים - בהם שמרון ו"צ'ייני" מרום, באתר ynet, 8 בנובמבר 2018
↑  עמיר קורץ, תיק הצוללות: כתב אישום בכפוף לשימוע בעבירות שוחד נגד המשנה לראש המל"ל לשעבר, באתר כלכליסט, 27 בפברואר 2020
↑  ספיר לוי‏, פרשת הצוללות: אישום נגד גנור ובר יוסף, התיקים נגד שמרון וצ'ייני נסגרו, באתר וואלה, 10 במאי 2021
שכבת הייצוג של מודל ה-OSI

שכבת הייצוג (Presentation) של מודל ה-OSI היא השכבה השישית במודל. היא מספקת שירותי רשת לשכבת היישום ומשתמשת בשירותיה של שכבת השיחה על מנת להעביר את הנתונים על גב הרשת.
תפקיד השכבה הוא ייצוג הנתונים, והוא מבוצע בשלושה אופנים עיקריים:
קידוד נתונים
דחיסת נתונים
הצפנת הנתונים
קידוד נתונים

מערכות מחשבים שונות משתמשות בקידודים שונים על מנת לייצג מידע. לכן, כאשר מעבירים מידע בין מערכות מחשבים שונות, יש לדאוג שהמידע שיוצא מהמקור יהיה קריא בתחנת היעד. לדוגמה, כאשר מעבירים קובץ טקסט, תחנת המקור יכולה להשתמש ב-ASCII כאשר תחנת היעד "מבינה" רק EBCDIC. או לחלופין תחנת המקור עובדת ביוניקוד כאשר תחנת היעד חושבת שמדובר בקידוד ISO-8859-8. דבר דומה קורה כאשר מעבירים קובצי קול (MP3, WAV, MIDI) או סרטוני וידאו (AVI, MPG, WMV).
לכן, שכבת הייצוג דואגת לתאם את הקידוד בין שתי המערכות, ובמקרה הצורך להתאים קידוד ביניים לנתונים - כזה שגם מחשב המקור, וגם מחשב היעד יוכלו להשתמש בו. למרות שהקידוד מוגדר בשכבת הייצוג, כיום ההחלטות לגביו נעשות כמעט באופן בלעדי על ידי המשתמשים, ולכן ניתן לכלול אותו בשכבת היישום.
דחיסת נתונים

תעבורת הנתונים ברשתות מוגבלת בעיקר על ידי רוחב הפס, לכן, על מנת להעביר את הנתונים בזמן הקצר ביותר יש לשמור עליהם קומפקטיים ככל שניתן. בשלב זה נכנסת לפעולה שכבת הייצוג המשתמשת באלגוריתמים שונים לדחיסת נתונים ובכך מקטינה את נפח הנתונים ומגדילה את מהירות העברה.
הצפנת מידע

פעמים רבות מועבר ברשת מידע שאינו מיועד לעיני כל (תכתובות אישיות, פרטי כרטיסי אשראי וכו'). במקרים כאלו מופעלים בשכבת הייצוג אלגוריתמים שונים האחראים להצפנה של המידע הרגיש, כלומר - משנים אותו בצורה כזו שרק מי שיודע את השיטה (האלגוריתם) וברוב המקרים גם את המפתח (רצף תווים שמשמש לחיזוק ההצפנה) יוכל לפענח את הנתונים.
ראו גם

מונחים ברשת מחשבים
שביתת הספורטאים האמריקאים 2020

| --- | --- |
 תאריכי המאבק:  25 באוגוסט 2020 – 30 באוגוסט 2020 (6 ימים) 
 
שביתת הספורטאים האמריקאים החלה באוגוסט 2020, כאשר ספורטאים אמריקאים החליטו לשבות ולא לשחק עקב פרשת הירי בג'ייקוב בלייק.
רקע

ב-23 באוגוסט 2020 נורה ג'ייקוב ס. בלייק, גבר אפרו-אמריקאי, על ידי השוטר רוסטן שסקי בעיר קנושה שבוויסקונסין, ארצות הברית, ונפצע קשה.
ב-24 באוגוסט פרצו בעיר קנושה מהומות נרחבות, כשפורעים הציתו שרפות, בזזו עסקים, הזיקו כלי רכב משטרתיים, משאית זבל הוצתה ובית המשפט המקומי הושחת. ההפגנות ומעשי הוונדליזם המשיכו גם ב-25 באוגוסט, ובאותו יום אירע הירי בקנושה, במהלכו ירה נער בן 17, קייל ריטנהאוס, בשלושה מתפרעים בטענת הגנה עצמית, כאשר בהמשך הוא זוכה במשפטו.
מחאות ציבוריות בשל הירי בבלייק נערכו במספר ערים נוספות, כולל ניו יורק, מיניאפוליס, לוס אנג'לס ואטלנטה.
כתוצאה מהמחאות והטענות על אלימות משטרתית וגזענות, ספורטאים וקבוצות ספורט החליטו להפגין את מחאתם באמצעות שביתה.
ספורט קבוצתי > בייסבול

ב-26 באוגוסט, נדחה המשחק בין מילווקי ברוארס לסינסינטי רדס מה-MLB. מאוחר יותר באותו יום נדחו משחקי סיאטל מארינרס נגד סן דייגו פאדרס ולוס אנג'לס דודג'רס נגד סן פרנסיסקו ג'איינטס. ב-27 באוגוסט נדחו שבעה משחקים נוספים.
ספורט קבוצתי > הוקי

ליגת ה-NHL דחתה את משחקיה שהיו אמורים להיערך ב-27 וב-28 באוגוסט במסגרת פלייאוף גביע סטנלי.
ספורט קבוצתי > כדורגל

ב-26 באוגוסט בוטלו חמישה מתוך ששת המשחקים שהיו אמורים להיערך באותו יום בליגת ה-MLS.
בליגה השנייה, ממפיס 901 סירבה להופיע למשחק שהיה אמור להיערך נגד צפון קרוליינה ב-29 באוגוסט, ושחקני הקבוצה השתתפו במקום זאת במחאות שנערכו בממפיס.
ב-27 באוגוסט הודיעו קבוצות הכדורגל ניו יורק קוסמוס ודטרויט סיטי מהליגה השלישית כי הן משעות את המשחק שהיה אמור להיערך בין שתיהן ב-29 באוגוסט. חלק מאוהדי הקבוצות תמכו במהלך, אך חלק טענו כי יפסיקו לבוא למשחקי הקבוצה. יום למחרת הודיעו גם ניו אמסטרדם, קליפורניה יונייטד סטרייקרס ופורוורד מדיסון כי לא יופיעו למשחקים נגד צ'טונגה, לוס אנג'לס פורס וצפון טקסס (בהתאמה), שהיו אמורים להיערך ב-30 באוגוסט.
ספורט קבוצתי > כדורסל גברים

ב-26 באוגוסט, החרימו שחקני מילווקי באקס ואורלנדו מג'יק מליגת ה-NBA את משחק הפלייאוף בין הקבוצות שנערכו בבועת ה-NBA, ובעקבותיהם הוחרמו באותו הלילה גם המשחקים בין יוסטון רוקטס לאוקלהומה סיטי ת'אנדר, ובין לוס אנג'לס לייקרס לפורטלנד טרייל בלייזרס. המשחקים ביום העוקב נדחו אף הם, והקבוצות לוס אנג'לס לייקרס ולוס אנג'לס קליפרס דחפו לביטול הפלייאוף, אולם לאחר דיון בין שחקני קבוצות הוחלט להמשיך את משחקי הפלייאוף ב-29 באוגוסט.
ספורט קבוצתי > כדורסל נשים

כל שש המשחקים שהיו אמורים להיערך בליגת ה-WNBA ב-26 וב-27 באוגוסט נדחו.
ספורט קבוצתי > פוטבול

בתגובה לירי בג'ייקוב בלייק, דטרויט ליונס מה-NFL ביטלו את האימון המתוכנן שלהם ב-25 באוגוסט. ב-27 באוגוסט, תשע קבוצות נוספות ביטלו את האימונים המתוכננים שלהן.
ספורט יחידני > טניס

ב-26 באוגוסט הודיעה הטניסאית נאומי אוסקה להתאחדות טניס הנשים שלא תשחק בחצי גמר סינסינטי מאסטרס כחלק מהמחאה. מארגני הטורניר דחו את המשחקים ביום אחד, ונאומי הסכימה לשחק במועד החדש.
שיין פיילן

| --- | --- |

פיילן ב-2011
 לידה:  5 ביולי 1979 (בן 45) אירלנד סלייגו אירלנד
 שם לידה:  שיין סטיבן פיילן
 מוקד פעילות:  אירלנד 
 תקופת הפעילות:  מ-1997
 מקום לימודים:  Summerhill College 
 עיסוק:  זמר, כותב שירים
 סוגה:  פופ
 סוג קול:  טנור 
 שפה מועדפת:  אירית 
 כלי נגינה:  גיטרה
 חברת תקליטים:  סוני BMG, ברטלסמן מיוזיק גרופ 
 שיתופי פעולה בולטים:  ווסטלייף, מריה קארי, דיאנה רוס, ליונל ריצ'י, דלתא גודרם, בויזון, רונאן קיטינג, אנגון
 בן או בת זוג:  Gillian Walsh 
 מספר צאצאים:  3 
 shanefilan.com
 פרופיל ב-IMDb
 
שיין סטיבן פיילן (באנגלית: Shane Steven Filan; נולד ב-5 ביולי 1979) הוא זמר וכותב שירים אירי. הוא אחד משני הסולנים של להקת הפופ וסטלייף. עם וסטלייף הוציא פיילן 13 אלבומים, יצאו לשנים עשר סיבובי הופעות ברחבי העולם, זכו בפרסים והפכו לאחת מלהקות הבנים המצליחות ביותר בכל הזמנים.
לאחר פירוקה של הלהקה, הוציא פיילן שלושה אלבומי סולו: "אתה ואני" (2013), "ממש כאן" (2015) ו"תמיד אוהב" (2017). הוא הופיע ארבע עשרה פעמים במצעד הסינגלים הבריטי עם להיטים שהגיעו למקום הראשון, מה שהפך אותו לאחד מיוצרי המוזיקה האירית שהופיעו הכי הרבה פעמים במצעד זה.
ביוגרפיה

שיין סטיבן פיילן נולד ב-5 ביולי 1979 בסלייגו שבאירלנד. הוא בנם של פיטר ומיי פיילן (McNicholas). פיילן הוא הצעיר מבין שישה אחים, שלושה בנים ושלוש בנות. מגיל צעיר עבד פיילן במסעדה של הוריו, כולל בזמן חופשות מבית הספר. פיילן למד בבית ספר יסודי מקומי קתולי, בבית הספר הכיר שניים מחבריו לעתיד בוסטלייף, קיאן איגן ומארק פילי. השלושה השתתפו בהפקה של בית הספר למחזמר גריז. לפני שהקומה הלהקה, למד פיילן עסקים וחשבונאות.
פיילן סיפר שבילדותו היה מעריץ של מייקל ג'קסון, וטען שהזמר נתן לו השראה להמשיך בקריירה המוזיקלית שלו.
קריירה > וסטלייף- 1997–2012

לפני וסטלייף, פיילן, יחד עם איגן ופילי היו יחד בלהקה חובבנית בשם "Six as One", ובהמשך שונה שמה ל-IOYOU. אמו של פיילן, מיי, דחקה בו לפתוח בקריירה מקצועית יותר ובמשך שישה חודשים ניסתה להתקשר למנהל להקת הבנים בויזון, לואיס וולש, אך ללא הצלחה. בסופו של דבר, אחרי זמן רב הצליחה לדבר איתו על הלהקה של בנה ולבקש ממנו לבחון אותם. שלושה מהחברים הודחו על ידי וולש, ושלושת האחרים, פיילן, איגן ופילי, הצטרפו לשני זמרים אחרים שהביא עמו וולש, ניקי ביירן ובריאן מקפדן, וכך נוצרה Westside, לאחר זמן מה, שונה שם הלהקה לוסטלייף. פיילן, יחד עם פילי, הפכו לסולנים הראשיים של הלהקה. אלבומם הראשון יצא בנובמבר 1999.
עם וסטליף, השיג פיילן עשרים ושמונה אלבומי פלטינה ומכר 55 מיליון תקליטים ברחבי העולם. בספרו "צד שלי בחיים" שיצא לאור ב-2014 חשף, כי בשנת 2001, הוא היה החבר הראשון בוסטלייף שהוצעה לו עסקת תקליטי סולו, אך הוא דחה אותה, כיוון שפחד לצאת לקריירת סולו.
קריירה > קריירת סולו

ב-20 באוקטובר 2011, וסטלייף הודיעו כי הלהקה מתפרקת, בסיום סבב ההופעות האחרון שלהם ב-2012, הצהיר פיילן כי הוא מעוניין לפתח קריירה מוזיקלית כסולן יחיד. בדצמבר 2011, דווח כי פיילן היה קרוב לחתום על עסקת סולו עם אחת מכמה חברות התקליטים בבריטניה שהיו מעוניינות לייצג אותו בקריירה החדשה שלו. פיילן ומנהלו לואי וולש ניהלו שיחות עם כמה מהחברות הגדולות באותה העת: "יש עד כה ארבע, אולי חמש חברות שהבהירו שהם רוצים לחתום עסקה עם שיין", אמר מקור.
בראיון שערך במרץ 2012 אמר פיילן שהוא יחתום על חוזה הקלטות בשבועות הקרובים והוסיף "זה מרגש, אבל כמובן שאני לחוץ ועצבני, זה טבעי שכשאתה יוצא מלהקה אחרי 14 שנה, אתה לא יודע לאן החיים ייקחו אותך".
בשנת 2013 הודיע פיילן כי חתם רשמית על עסקת תקליטים עם חברת הבת UMG לונדון רקורדס בעסקה בשווי 20 מיליון לירות שטרלינג. UMG היא זו שכבר הציעה לו בעבר עסקת סולו עוד בימיו בוסטלייף, כפי שחשף בספרו. לצורך העסקה החדשה, הצהיר פיילן כי הוא בילה את 12 החודשים האחרונים בארצות הברית ובבריטניה בכתיבת שירים והקלטות, וכי סינגל ואלבום חדש יצאו בהמשך השנה.
ב-10 במאי 2013 הודיע כי הסינגל הראשון שלו יצא לאור יחד עם שלושה נוספים, לאחר מכן נחשפו שמותיהם, "הכל לי", "הכל פעם", "היום לא אתמול" ו"פעם אחת". מועד פרסומם נקבע ל-25 באוגוסט. ב-10 בספטמבר 2013 הוציא פיילן לאור את About You, הסינגל השני מתוך אלבומו You and Me. זמן קצר לאחר מכן חשף את האלבום כולו.
לאחר התפרקותה של וסטלייף, הוצאת האלבום ב-2013, ולאחר שכתב את האוטוביוגרפיה שלו "צד שלי בחיים", הודיע פיילן ב-13 במרץ 2015 שהוא עובד על האלבום השני שלו, Right Here. האלבום הוקלט ברובו בלונדון ובדנמרק, והיו בו מספר שיתופי פעולה עם אמנים וזמרים אחרים, בין היתר עם ג'ייסון דירולו, Girls Aloud, ויל יאנג, JLS, הסאטרדייז ועוד. האלבום יצא לאור ב-25 בספטמבר 2015, והגיע למקום הראשון במצעד האלבומים האירי כבר בשבוע הראשון שלו.
ב-25 באוגוסט 2017 הוציא פיילן את האלבום השלישי שלו Love Always, מיד עם צאתו הכריז גם על סבב הופעות אליו יצא לקראת סוף 2017.
קריירה > איחוד וסטלייף

ב-3 באוקטובר 2018 הודיעה וסטלייף על איחודה כלהקה בת ארבעה חברים (ללא בריאן מקפדן). בשנת 2019 הוציאה הלהקה לאור ארבעה סינגלים, שנכתבו על ידי אד שירן. הלהקה יצאה לסבב הופעות מוצלח להפליא בשם "The 20 Tour", לכבוד יום השנה ה-20 ליציאתו של הסינגל הראשון של הלהקה ב-1999. ב-15 בנובמבר יצא לאור האלבום ה-13 שלהם, Spectrum.
חיים אישיים

ב-28 בדצמבר 2003 נישא פיילן לג'יליאן וולש, בת דודתו של חבר הלהקה, קיאן איגן. במנזר Ballintubber ולאחר הטקס נערכה קבלת פנים בטירת אשפורד, אירלנד. לזוג נולדו בת ושני בנים.
הערות שוליים

↑  Shane Filan | Biography & History, AllMusic (באנגלית)
↑  Shane Filan, IMDb
↑  Last bite for Sligos first hamburger shop as Peter and Mai call it a day, independent (באנגלית)
↑  music news - music - Virgin Media, web.archive.org, ‏11 בנובמבר 2009
↑  Shane Filan, My Side of Life, Ebury Publishing, 26 בפברואר 2015, ISBN 978-0-7535-5604-7. (באנגלית)
↑  Westlife's Shane Filan close to a solo deal | Clickonline.com, web.archive.org, ‏22 באוגוסט 2014
↑  Shane joins festival fans as he faces final hurdle in his first solo record deal, herald (באנגלית)
↑  Listen to ‘About You’ | Shane Filan Official, web.archive.org, ‏21 בספטמבר 2013
↑  Lewis Corner, Watch Shane Filan's new music video here, Digital Spy, ‏10 באוגוסט 2015 (באנגלית)
↑  {{{מחבר}}}, Shane Filan flies to the top of Irish charts, 2015-10-02
↑  https://twitter.com/shanefilan/status/861445596909064193, Twitter
↑  Shane Filan announces new album, The List, ‏28 ביוני 2017 (באנגלית)
↑  ShowBiz Ireland - Shane Filan & Gillian Walsh Marry in Mayo: Photos, www.showbiz.ie
↑  Kian Tried To Stop Cousin From Dating Westlife Bandmate | popdirt.com, popdirt.com
| --- | --- |
בקרת זהויות :  ISNI: 0000 0001 3185 8884  LCCN: no2015072345  MusicBrainz: 9094ecdf-8995-4af1-86be-3810140a1e2c  VIAF: 316390997   WorldCat (עם VIAF): 316390997
שניאנג J-15

| --- | --- |

 מאפיינים כלליים
 יצרן:  תאגיד התעופה שניאנג 
 משתמש ראשי:  הרפובליקה העממית של סין 
 
שניאנג J-15 (בסינית: 歼-15), מכונה גם "כריש מעופף" (בסינית: 飞鲨 "פֵיישַׁה") הוא מטוס קרב סיני מתקדם, הנישא על ידי נושאת מטוסים בפיתוח תאגיד שניאנג (התעשייה האווירית הסינית) עבור חיל הים של צבא השחרור העממי. בתחילה פורסם כי המטוס יהיה בעל יכולת חמקנות, אולם פרסומים מאוחרים יותר הצביעו על כך שהוא מבוסס על הסוחוי Su-33 ועם מכ"ם, מנועים וחימוש סיני.
ב-25 בנובמבר 2012 התקשורת הסינית הודיעה כי שני מטוסי J-15 ביצעו נחיתות מוצלחות על נושאת המטוסים ליאונינג. בדצמבר 2013 דווח כי המטוס הושלם ומוכן לייצור המוני.
שארמל סאליבן

| --- | --- |

 לידה:  2 בנובמבר 1970 (בת 53) גארי, אינדיאנה, ארצות הברית
 שם במה:  שארמל פייסלי המלכה שארמל האחות שארמל סטורם
 משקל:  57 ק"ג
 גובה:  1.70 מטר
 מקום מגורים:  פריינדסווד, טקסס, ארצות הברית
 לאום:  אמריקאי
 קריירה מקצוענית:  1998–2009 (כ־11 שנים)
 מאמנים:  WCW Power Plant OVW דייב פינלי מולי הולי
 מידע אישי
 בן או בת זוג:  בוקר האפמן (פברואר 2005–?) 
 
שארמל סאליבן-האפמן (באנגלית: Sharmell Sullivan-Huffman; נולדה ב-2 בנובמבר 1970), הידועה יותר בשם הבמה שלה, שארמל היא מתאבקת עבר אמריקאית.
החיים שלפני

שארמל היא הבוגרת של ספלמן קולג' באטלנטה, ג'ורג'יה ובשנת 1991 הוכתרה כמיס בלאק אמריקה.
קריירת היאבקות מקצועית > WCW‏ (1998–2001)

סאליבן הצטרפה לארגון World Championship Wrestling בחודש דצמבר של שנת 1998 בשם "סטורם" כאחת מנערות הריקוד שנקראו באותה תקופה "נערות נייטרו". כשהנערות החלו להיות יותר מעורבות בעלילות של הארגון, היא שימשה כמלווה לזירה של המתאבק בשם "האמן" והיא נודעה בשם "פייסלי". כפייסלי היא ערכה את הופעת הבכורה שלה בזירה כשהיא מנצחת את טמי לין סיטץ' ב-26 באפריל 2000 במסגרת התוכנית המשנית של הארגון בשם Thunder (בעברית: רעם). לאחר פיטוריו של "האמן", היא שימשה כמלווה לזירה של קווי ווי.
קריירת היאבקות מקצועית > WWF/WWE‏ (2001–2002 ; 2005–2007)

בשנת 2001 לפני ש-WCW נרכשה על ידי ארגון ה-WWF, סאליבן שוחררה מהחוזה שלה והוחתמה לחוזה פיתוח אצל ה-WWF במטרה להפוך אותה למתאבקת במשרה מלאה ולהשתמש בה כמראיינת מאחורי הקלעים. את תחילת קריירת האימון שלה החלה בארגון Ohio Valley Wrestling (בקיצור: OVW, שהוכר כארגון הבת של ה-WWF) ושימשה כמלווה לזירה של אדג' וכריסטיאן תחת השם "אחות שארמל". האימון שלה נקטע בעקבות פציעה, מה שגרם לה בעצם לפרוש מקריירה בזירה. בנובמבר 2001 סאליבן תיפקדה כמראיינת מאחורי הקלעים בתוכנית סמאקדאון, אך הפסיקה להופיע ולמעשה פרשה מקריירה בהיאבקות כמעט שנה לאחר מכן.
סאליבן חזרה בשנת 2005 כמלווה לזירה של בעלה במציאות, בוקר טי. ביחד השניים היו מעורבים בפיוד נגד קורט אנגל. במשך הזמן שארמל הפכה לדמות הרעה והשנואה על הקהל כשהיא החלה להפריע בקרבות של בוקר מבלי כוונתו וידיעתו. ההתערבות שלה גרמה לזכייה של בעלה באליפות ארצות הברית מכריס בנואה, מה שגרם גם לבוקר טי להפוך לדמות הרעה ולאחר מכן הוא התוודה על כך שזה היה התכנון שלו בכל הזמן הזה. שארמל ובוקר טי פתחו בפיוד נגד הבוגימן (שדמותו נודעה כדמות האוכלת תולעים) ובמהלך קרב בין בוקר לבוגימן באירוע רסלמניה 22, הבוגימן ניסה לנשק את שארמל כשתכולת פיו מלאה בתולעים. לאחר ניצחונו של בוקר טי בטורניר המסורתי, מלך הזירה, דמותו נודעה בשם "המלך בוקר" ודמותה של שארמל כ"מלכה שארמל". כחלק מדמויותיהן, הצמד החלו לדבר במבטא בריטי מזויף וטיפחו תכונות שחצניות ומתנשאות מעל אחרים. ב-11 ביוני השניים הועברו כחלק מתהליך הדראפט לתוכנית Raw, אך הם ביקשו יותר זמן מסך ועלילות שונות ובחודש אוקטובר של שנת 2007 שארמל ובוקר ביקשו להשתחרר מהחוזה שלהם וקיבלו את מבוקשם. שארמל ערכה הופעה נוספת בארגון במסגרת טקס היכל התהילה של שנת 2013 כשצפתה בבעלה בוקר נכנס אל היכל התהילה.
קריירת היאבקות מקצועית > TNA‏ (2007–2009)

שארמל ערכה את הופעת הבכורה שלה באירוע "בראשית" של הארגון Total Nonstop Action (בקיצור: TNA) שנערך ב-11 בנובמבר 2007 במהלך קרב על אליפות העולם של הארגון כאשר היא תוקפת את קרן אנגל (אשתו לשעבר במציאות של קורט). באירוע "ההחלטה הסופית" שנערך בתחילת חודש ינואר של שנת 2008 שארמל ובוקר טי נלחמו בקרב זוגות מעורב נגד רוברט רוד ומיס ברוקס וניצחו לאחר הצמדה של שארמל על ברוקס. לאחר מכן נעדרה שארמל מפעילות ושבה באירוע דסטיניישן X לאחר הקרב של בוקר ורוד. באירוע לוקדאון, שנערך ב-13 באפריל שארמל ובוקר ניצחו את רוברט רוד ופייטון בנקס.
שארמל הייתה חסרת פעילות בעקבות הפיכת דמותו של בוקר לדמות הרעה, אך שבה באירוע "דרך הניצחון" במהלך הקרב המרכזי בין בעלה לסמואה ג'ו. באוקטובר 2008 השניים הצטרפו לקבוצת Main Event Mafia. באירוע "ההחלטה הסופית" שארמל והביוטיפול פיפל הפסידו ל-ODB, טיילור ויילד ורוקסי. באירוע "דרך הניצחון" 2009 הפסידה שארמל לג'נה מורסקה לאחר עזרה מאווסום קונג. לאחר מכן היא ביחד עם טרייסי ברוקס התחרו בטורניר על אליפות הזוגות של הנשים כדי לייצג את קבוצתן, אך הפסידו כבר בסיבוב הראשון לאווסום קונג וראישה סעיד. באירוע "הדרך לתהילה" שארמל ובוקר טי ערכו את הופעתן האחרונה ולאחר מכן עזבו את הארגון.
חיים אישיים

לסאליבן בן חורג בשם ברנדון מנישואיה הראשונים. היא ובוקר החלו להפגש בזמן ששניהם עבדו תחת הארגון WCW. השניים התחתנו בפברואר 2005 ולהם שלושה ילדים, ששני הראשונים הם תאומים, בן ובת, שנולדו ב-5 באוגוסט 2010.
אליפויות והישגים

הישגים במגזין ההיאבקות Wrestling Observer Newsletter – WON
הקרב הגרוע ביותר לשנת 2009 - נגד ג'נה מורסקה באירוע ויקטורי רוד
הישגים בארגון ההיאבקות World Wrestling Entertainment – WWE
חברת היכל התהילה (2022)
הערות שוליים

↑  שארמל ובוקר טי משוחררים מהחוזה שלהם
שארמל ובוקר טי בארגון TNA
שהר-י סוח'תה

קנקן בן 5000 שנים מהאתר
שַהְר-י סוּחְ'תֶה (בפרסית: شهرِ سوخته, "העיר השרופה") הוא אתר ארכאולוגי מתקופת הברונזה, השוכן בפרובינציית סיסתאן ובלוצ'סתאן, על גדת נהר הלמנד שליד כביש זאהדאן-זאבול. ביולי 2014 האתר נכנס לרשימת אתרי המורשת העולמית של אונסק"ו.
הסיבות לעלייתה ולנפילתה של העיר עדיין לא ידועות. חפצי אמנות שנמצאו במקום מצביעים על חוסר התאמה לתרבויות שכנות בנות הזמן. ייתכן כי שהר-י סוח'תה תוכל להוות עדות לקיומה של ציוויליזציה שהתקיימה ממזרח לפרס והייתה נפרדת מזו של מסופוטמיה.
ארכאולוגיה

שהר-י סוח'תה, המשתרעת על פני 1510 דונם, היא אחת הערים הגדולות ביותר מן התקופה העירונית המוקדמת. בחלקה המערבי נמצא בית קברות גדול, המשתרע על כ-25 הקטרים. בבית הקברות יש 25,000–40,000 קברים עתיקים.
תחילת ההתיישבות מתוארכת לסביבות 3200 לפנה"ס. העיר עברה ארבע תקופות התיישבות ונשרפה שלוש פעמים לפני שננטשה סופית ב-1800 לפנה"ס.
האתר התגלה ונחקר בידי אורל שטיין בתחילת המאה העשרים.
בין השנים 1967–1978 נערכו חפירות באתר מטעם המכון האיטלקי לחקר אפריקה והמזרח (Istituto italiano per l'Africa e l'Oriente (IsIAO)) בראשות מאוריציו טוסי. החפירות התחדשו בחסות הארגון למורשת תרבות ותיירות איראן. בראש צוות החפירות עמד סייד מנצור סייד סג'אדי.
רוב הממצאים מהאתר תוארכו לתקופת 2700–2300 לפנה"ס. הממצאים מעידים כי העיר הייתה מוקד של דרכי מסחר שקישרו את מסופוטמיה ואיראן עם תרבויות מרכז אסיה ותת-היבשת ההודית, ואף עם סין.
באזור סיסתאן, אזור מדברי השוכן בין אפגניסטן לפקיסטן, נמצאו עד כה כ-900 אתרים ארכאולוגיים המתוארכים לתקופת הברונזה. אתר גדול שכזה הוא שהדאד (פרסית: شهداد).
ממצאים

בינואר 2015 נמצאה פיסת עור מקושטת ומעוטרת.
בדצמבר 2014 נמצא באתר ספל שיש ייחודי.
בדצמבר 2006 מצאו הארכאולוגים את העין המלאכותית הקדומה ביותר בעולם. לעין המלאכותית צורת חצי כדור וקוטרה כ-2.5 ס"מ. היא מורכבת מחומר קל מאוד, כנראה משחת ביטומן. חלקה החיצוני של העין מכוסה בשכבה דקה של זהב ומעוטר בעיגול מרכזי (שאמור לסמל את הרשתית) ובקווי זהב המעוצבים כקרני השמש. העין המלאכותית נמצאה לצד שרידי אישה שגובהה 1.82 מ', גבוהה בהרבה מגובהן הממוצע של נשות התקופה. משני צדי העין נוקבו חרירים זעירים, דרכם ניתן היה להשחיל חוט זהב שהחזיק את העין במקומה. בדיקת מיקרוסקופ גילתה כי בארובת העין יש שרידים של חוט הזהב, כך שניתן להניח כי האישה השתמשה בעין המלאכותית במהלך חייה. שלד האישה תוארך לתקופת 2900–2800 לפנה"ס.
בשהר-י סוח'תה נתגלו משחק השש-בש, קוביות משחק וזרעי הכרוויה (קימל) הקדומים ביותר בעולם, כמו גם חפצי מתכת שונים.
באתר נמצאה גולגולת אנושית המעידה כי בוצע בה ניתוח מוח.
בגביע חימר שנמצא באתר רואים הארכאולוגים עדות ראשונה להנפשה.
הערות שוליים

↑  "שהר-י סוח'תה", אתר אונסק"ו.
↑  Sandro Salvatori And Massimo Vidale, Shahr-i Sokhta 1975-1978: Central Quarters Excavations: Preliminary Report, Istituto italiano per l'Africa e l'Oriente, 1997, ISBN 978-88-6323-145-8.
↑  Aurel Stein, "An Archaeological Journey in Western Iran," The Geographical Journal, vol. 92, no. 4, pp. 313-342, 1938.
↑  P. Amiet and M. Tosi, "Phase 10 at Shahr-i Sokhta: Excavations in Square XDV and the Late 4th Millennium B.C. Assemblage of Sistan," East and West, vol. 28 (1978), pp. 9-31, .
↑  S. M. S. Sajjadi et al., "Excavations at Shahr-i Sokhta. First Preliminary Report on the Excavations of the Graveyard, 1997-2000," Iran, vol. 41, pp. 21-97, 2003.
↑  אנדרו לולר, "העולם שבין לבין," ביטאון המכון האמריקאי לארכאולוגיה.
↑  "פיסת עור מעוטרת," באתר ההיסטוריון החדש.
↑  "ספל שיש ייחודי," באתר סוכנות הידיעות מהר.
↑  "עין מלאכותית בת 5000 שנה," אתר חדשות פוקס.
| --- | --- |
בקרת זהויות :  VIAF: 246272973   WorldCat (עם VIAF): 246272973 
שחזור האיור על כלי חרס משהר-י סוח'תה, המחצית השנייה של האלף השלישי לפנה"ס
הנפשת האיור שנמצא על כלי חימר בשהר-י סוח'תה, מוצג כיום במוזיאון הלאומי של איראן
שמואל טייטלבוים

מצבת קברו של הרב שמואל טייטלבוים בבית הקברות היהודי בקרקוב. 2016
הרב שמואל טייטלבוים (1814, ה'תקע"ד - 14 באוקטובר 1888, ט' בחשוון ה'תרמ"ט) היה אב"ד גורליצה ובנו של הרב אלעזר ניסן טייטלבוים שהיה אב"ד דרוהוביץ' והאדמו"ר השני מסיגט.
ביוגרפיה

נולד בשנת ה'תקע"ד (לערך) לאביו, הרב אלעזר ניסן טייטלבוים שהיה רבה של העיירה דרוהוביץ' במחוז לבוב שבאוקראינה. סבו, אביו של הרב אלעזר ניסן, היה הרב משה טייטלבוים (הראשון) שהיה מייסד חסידות סיגט וממפיצי החסידות בהונגריה. אמו הייתה הרבנית רוזיה בלומה בת הרב אהרן אב"ד העיר חודורוב שבאוקראינה.
בשנת ה'תרט"ז חל מפנה במשרתו כרב. אחיו הרב יקותיאל יהודה טייטלבוים (ייטב לב) רצה לעבור לכהן כרב העיר דרוהוביץ' בו כיהן אביהם כרב, ואילו הרב שמואל תכנן לכהן כרב בעיר גורליץ. אולם דרכו של האח יקותיאל יהודה לרבנות בדרוהוביץ לא הייתה קלה. סוחרי העיר העדיפו לקבל את מרותו של הרב ברוך הלברשטאם שהיה בנו של הדברי חיים מצאנז. בין שני הרבנים החלה להתפתח מחלוקת עד שהרב חיים הלברשטאם, אדמו"ר ומייסד חסידות צאנז ואביו של הרב ברוך, הכריע בנידון כשציווה על בנו לעזוב את דרוהוביץ' ולכהן כרבה של הקהילה היהודית בעיר רודניק בפולין. הרב שמואל טייטלבוים קיבל את שחפץ והתמנה לאב"ד גורליץ עד סוף ימיו. לאחר פטירתו כיהנו עוד שניים מבניו כרבנים בגורליץ.
בט' בחשוון בשנת ה'תרמ"ט נפטר הרב שמואל טייטלבוים בעיר קרקוב בפולין, ונקבר בבית הקברות היהודי שבה.
משפחתו

אביו, אלעזר ניסן טייטלבוים. אדמו"ר שני מסיגעט
אמו, הרבנית רוזיה בלומה
סבו, אהרן. אב"ד חודורוב
סבו, משה טייטלבוים, (ה"ישמח משה").
הרב שמואל טייטלבוים נישא לבתו של הרב מנחם מנדל הורביץ מסקאהל. נכדו של מנחם מנדל (הראשון) מלינסק
ילדיהם:
ישראל יעקב יוקיל טייטלבוים. היה רבה של וואלאווא
אריה לייביש טייטלבוים. היה רב באוהלי
יוסף טייטלבוים. היה רב בניעפולומיץ
נפתלי טייטלבוים. היה רב בגורליץ
אהרן טייטלבוים. היה רב בגורליץ
שחטאר-3 דונצק

"שחטאר-3" (באוקראינית: ФК «Шахтар-3») הוא מועדון כדורגל אוקראיני מהעיר דונצק, שהיווה לקבוצת המילואים השנייה של מועדון הכדורגל "שחטאר דונצק" (נוסף לקבוצת "שחטאר-2 דונצק").
המועדון נוסד בשנת 2000 על מנת לקלוט שחקנים צעירים שסיימו את לימודי הכדורגל באקדמיה של מועדון הכדורגל "שחטאר" וברוב שנותיו התמודד בליגה האוקראינית השנייה. בשנת 2015 הקבוצה פורקה.
הערות שוליים

↑  «Шахтер-3» прекращает участие во второй лиге
↑  «Шахтёр» без «троечки»
ערך זה הוא קצרמרבנושא מועדוני כדורגל ובנושא אוקראינה. אתם מוזמנים לתרום לוויקיפדיה ו.
שיוך אורגני

שיוך אורגני (או כפיפות אורגנית) הוא מושג צבאי לתיאור שיוך היררכי וקבוע של מסגרת כוח אדם או אמצעים לרמה מפקדת מסוימת, כחלק ממשאביה התקניים.
היתרון שבפעולה במסגרות אורגניות הוא היכרות הדדית של הכוחות זה עם זה, עם אמצעי הלחימה, התו"ל והפיקוד ואף קיומה של מסורת ייחודית, ערכים ייחודיים וגיבוש. עם זאת, המסגרת האורגנית קשיחה, בעוד הדרישות המבצעיות דורשות לעיתים גמישות בהפעלת הכוח על מנת לנצלו באופן מיטבי. השיוך המבצעי (או הכפיפות המבצעית) היא המושג המנוגד לשיוך האורגני, המתאר מצב בו מועברים כוחות באופן זמני לפיקוד של מפקדה אחרת לצורך השגת מטרה מסוימת. כך למשל יכולה להיות מועברת בעת מלחמה, חטיבה השייכת אורגנית לאוגדה מסוימת לפעול תחת פיקודה (ת"פ) של אוגדה אחרת, לפי פקודת רמה הממונה על שתי המפקדות, או מוקם כוח משימתי אד הוק ("נבחרת"), כפי שקרה במבצע אנטבה.
הערות שוליים

↑  מבוסס על ההגדרה במילון למונחי צה"ל, אג"ם/תוה"ד 2003
ערך זה הוא קצרמרבנושא צבא. אתם מוזמנים לתרום לוויקיפדיה ו.
שחטאר דונצק (כדורעף)

מועדון הכדורעף שַחְטָאר דוֹנֵצְק (באוקראינית: Волейбольний клуб «Шахтар» Донецьк) היה אחד ממועדוני הכדורעף החשובים והידועים ביותר באוקראינה ולפני כן בברית המועצות. המועדון היה ממוקם בעיר דונצק שבמזרח אוקראינה.
המועדון נוסד בשנת 1983 וזכה באליפות ברית המועצות בשנת 1992 והיה האחרון לזכות בה לפני התפרקות ברית המועצות.
הקבוצה השתתפה לאחר מכן בליגת העל האוקראינית בכדורעף וזכה באליפות בשנים 1992, 1993 אך בהמשך התקשתה לשחזר את ההצלחה: בשנת 1995 סיימה במקום השלישי אך ב-1997 שחררה שחקנים רבים לאחר שסבלה מקשיים כלכליים רבים. ב-1998 כבר התמודדה בליגה השנייה ובשנת 1999 כבר חדלה מלהתקיים.